**

**Republika e Kosovës**

**Republika Kosova-Republic of Kosovo**

***Qeveria - Vlada - Government***

*Ministria e Administrimit të Pushtetit Lokal*

*Ministarstvo Administracije Lokalne Samouprave*

*Ministry of Local Government Administration*

**POLITIKA E PRIVATËSISË**

E drejta e privatësisë dhe mbrojtja e të dhënave personale është prioritet me rëndësi të veçantë për Ministrinë e Administrimit të Pushtetit Lokal (MAPL), e cila angazhohet t’i përpunojë të dhënat tuaja personale me përgjegjësi dhe në përputhje me Ligjin Nr. 06/L-082 për Mbrojtjen e të Dhënave Personale, si dhe me legjislacionin e Bashkimit Evropian në këtë fushë.

**Kjo politikë është e zbatueshme në rastet kur:**

Aplikoni për punë në MAPL;

Jeni palë kontraktuese me ne;

Merrni pjesë në trajnimet që organizojmë;

Vizitoni ueb-faqen zyrtare të MAPL-së;

Përdorni shërbime tona elektronike;

Paraqisni kërkesa përmes email-it ose faqes së internetit.

**KUSH I PËRPUNON DHE ËSHTË PËRGJEGJËS PËR TË DHËNAT TUAJA?**

Përpunues i të dhënave personale:

Ministria e Administrimit të Pushtetit Lokal

Objekti i ri Qeveritar (ish-Rilindja), kati 11–13, 10000 Prishtinë, Kosovë

Zyrtare për mbrojtjen e të dhënave personale:

Nazmije Krasniqi – Udhëheqëse e Divizionit për transparencë komunale– MAPL

**KATEGORITË E TË DHËNAVE QË PËRPUNOJMË**

Në varësi të qëllimeve dhe kërkesave ligjore, MAPL përpunon disa ose të gjitha nga të dhënat e mëposhtme:

Të dhënat e identifikimit: emri, mbiemri, të dhënat e dokumentit të identitetit.

Të dhënat e kontaktit: adresa, email, numri i telefonit.

Të dhëna profesionale: arsimi, kualifikimi profesional, veprimtaria e punës.

Të dhëna shëndetësore (vetëm kur kërkohen nga ligji).

Të dhëna të tjera sipas ligjeve që rregullojnë marrëdhëniet e punës ose kontratat.

Foto dhe video nga konferenca ose ngjarje zyrtare.

**QËLLIMET E PËRPUNIMIT TË TË DHËNAVE**

MAPL i përpunon të dhënat tuaja personale për:

Përmbushjen e detyrimeve ligjore sipas Ligjit Nr. 06/L-082;

Zbatimin e urdhrave të organeve kompetente shtetërore;

Përzgjedhjen dhe trajnimin e punonjësve të rinj;

Lidhjen dhe ekzekutimin e kontratave;

Sigurinë e punonjësve, vizitorëve dhe infrastrukturës (p.sh. mbikëqyrja me kamera);

Mirëmbajtjen dhe sigurinë e faqes së internetit dhe sistemeve të komunikimit;

Organizimin e trajnimeve dhe aktiviteteve zyrtare;

Përpunimin e kërkesave për qasje në dokumente publike;

Promovimin e aktiviteteve të MAPL-së në ueb-faqe, rrjete sociale dhe media.

**BAZA LIGJORE E PËRPUNIMIT**

Përpunimi bëhet:

Në bazë të detyrimeve ligjore; përputhje me Ligjin Nr. 06/L-082 për Mbrojtjen e të Dhënave Personale

Në pajtim me legjislacionin e BE-së;

Në disa raste, vetëm me pëlqimin paraprak të subjektit të të dhënave, i cili mund të tërhiqet në çdo kohë.

**ME KË NDAHEN TË DHËNAT?**

Të dhënat tuaja mund t’u bëhen të ditura autoriteteve kompetente shtetërore (sigurisë, gjyqësore, mbikëqyrëse) kur kjo kërkohet me ligj dhe vetëm në përputhje me procedurat zyrtare.

**TË DREJTAT TUAJA**

Kur MAPL përpunon të dhënat tuaja personale, ju keni të drejtë të:

Qasjes dhe marrjes së kopjes së të dhënave tuaja;

Korrigjimit ose përditësimit të tyre;

Fshirjes (“e drejta për t’u harruar”) në rrethana të caktuara;

Kërkimit që ndryshimet t’u komunikohen palëve të treta;

**E** **DREJTA E ANKESËS**

Në përputhje me Ligjin Nr. 06/L-082 për Mbrojtjen e të Dhënave Personale, çdo person fizik që beson se i është shkelur e drejta për mbrojtjen e të dhënave personale, mund të paraqesë ankesë pranë A[gjencisë për informim dhe Privatësi](https://aip.rks-gov.net/arkiva/drejtori-i-pergjithshem/501.html) me adresë: Rr. Zejnel Salihu - Nr.22, 10000, Prishtinë, Republika e Kosovës.

## **SIGURIA E TË DHËNAVE PERSONALE**

Ministria e Administrimit të Pushtetit Lokal zbaton masat e duhura fizike, organizative dhe teknike për të mbrojtur të dhënat tuaja personale në pajtim me dispozitat përkatëse të Ligjit Nr. 06/L-082 për Mbrojtjen e të Dhënave Personale.

Kohëzgjatja e ruajtjes së të dhënave personale varet nga qëllimet e përpunimit për të cilat ato janë mbledhur dhe është e rregulluar me Ligjin përkatës për Arkivat Shtetërore ose me ndonjë ligj tjetër përkatës.

## **PËRDITËSIMI I POLITIKËS SË PRIVATËSISË**

Ne mund të përditësojmë herë pas here politikën tonë të privatësisë dhe do t'ju njoftojmë për çdo ndryshim duke postuar Politikën e re të privatësisë në këtë faqe.

Faqja e internetit mund të përmbajë linqe të ndryshme të faqeve të tjera të internetit, për të cilat ju rekomandojmë të i lexoni politikat e privatësisë të faqeve të tyre.